ಮೂರನೇ ಮಹಾಯುದ್ಧದ ಸುಳಿವು ನೀಡಿದ ಪುಟಿನ್
ಮಾಸ್ಕೋ,ಮಾ.18- ರಷ್ಯಾ ಮತ್ತು ಅಮೆರಿಕ ನೇತೃತ್ವದ ನ್ಯಾಟೋ ಮಿಲಿಟರಿ ಮೈತ್ರಿಕೂಟದ ನಡುವಿನ ನೇರ ಸಂಘರ್ಷವು ಮೂರನೇ ಮಹಾಯುದ್ಧದಿಂದ ಕೇವಲ ಒಂದು ಹೆಜ್ಜೆ ದೂರದಲ್ಲಿದೆ ಎಂದು ರಷ್ಯಾ ಅಧ್ಯಕ್ಷ ವ್ಲಾಡಿಮಿರ್ ಪುಟಿನ್‍ಎಚ್ಚರಿಸಿದ್ದಾರೆ, ಇದೇ ಸಂದರ್ಭದಲ್ಲಿ ಅವರು ಅಂತಹ ಸನ್ನಿವೇಶವನ್ನು ಯಾರೂ ಬಯಸುವುದಿಲ್ಲ ಎಂದು ಹೇಳಿದ್ದಾರೆ.
ಉಕ್ರೇನ್ ಯುದ್ಧವು 1962 ರ ಕ್ಯೂಬನ್ ಕ್ಷಿಪಣಿ ಬಿಕ್ಕಟ್ಟಿನ ನಂತರ ಪಶ್ಚಿಮದೊಂದಿಗಿನ ಮಾಸ್ಕೋದ ಸಂಬಂಧಗಳಲ್ಲಿ ಆಳವಾದ ಬಿಕ್ಕಟ್ಟನ್ನು ಉಂಟುಮಾಡಿದೆ. ಪರಮಾಣು ಯುದ್ಧದ ಅಪಾಯಗಳ ಬಗ್ಗೆ ಪುಟಿನ್ ಆಗಾಗ್ಗೆ ಎಚ್ಚರಿಸಿದ್ದಾರೆ ಆದರೆ ಉಕ್ರೇನ್‍ನಲ್ಲಿ ಪರಮಾಣು  ಶಸ್ತ್ರಗಳನ್ನು ಬಳಸುವ ಅಗತ್ಯವನ್ನು ಅವರು ಎಂದಿಗೂ ಭಾವಿಸಿಲ್ಲ ಎಂದು ಹೇಳುತ್ತಾರೆ.
ಭವಿಷ್ಯದಲ್ಲಿ ಉಕ್ರೇನ್‍ನಲ್ಲಿ ನೆಲದ ಪಡೆಗಳ ನಿಯೋಜನೆಯನ್ನು ತಳ್ಳಿಹಾಕಲು ಸಾಧ್ಯವಿಲ್ಲ ಎಂದು  ಫ್ರಂಚ್ ಅಧ್ಯಕ್ಷ ಎಮ್ಯಾನುಯೆಲ್ ಮ್ಯಾಕ್ರನ್ ಕಳೆದ ತಿಂಗಳು ಹೇಳಿದ್ದಾರೆ, ಅನೇಕ ಪಾಶ್ಚಿಮಾತ್ಯ ದೇಶಗಳು ಅದರಿಂದ ದೂರವಿರುತ್ತವೆ ಮತ್ತು ಇತರರು, ವಿಶೇಷವಾಗಿ ಪೂರ್ವ ಯುರೋಪಿನಲ್ಲಿ ಬೆಂಬಲ ವ್ಯಕ್ತಪಡಿಸಿದ್ದರು.
ಮ್ಯಾಕ್ರನ್ ಅವರ ಹೇಳಿಕೆಗಳು ಮತ್ತು ರಷ್ಯಾ ಮತ್ತು ನ್ಯಾಟೋ ನಡುವಿನ ಸಂಘರ್ಷದ ಅಪಾಯಗಳು ಮತ್ತು ಸಾಧ್ಯತೆಗಳ ಬಗ್ಗೆ ರಾಯಿಟರ್ಸ್ ಕೇಳಿದಾಗ, ಪುಟಿನ್ ಆಧುನಿಕ ಜಗತ್ತಿನಲ್ಲಿ ಎಲ್ಲವೂ ಸಾಧ್ಯಎನ್ನುವ ಮೂಲಕ 3ನೇ ಮಹಾಯುದ್ಧದ ಸುಳಿವು ನೀಡಿದ್ದಾರೆ.
ಇದು ಎಲ್ಲರಿಗೂ ಸ್ಪಷ್ಟವಾಗಿದೆ, ಇದು ಪೂರ್ಣ-ಪ್ರಮಾಣದ ಮೂರನೇ ಮಹಾಯುದ್ಧದಿಂದ ಒಂದು ಹೆಜ್ಜೆ ದೂರದಲ್ಲಿದೆ. ಯಾರೊಬ್ಬರೂ ಈ ಬಗ್ಗೆ ಆಸಕ್ತಿ ಹೊಂದಿಲ್ಲ ಎಂದು ನಾನು ಭಾವಿಸುತ್ತೇನೆ, ಸೋವಿಯತ್ ನಂತರದ ರಷ್ಯಾದ ಇತಿಹಾಸದಲ್ಲಿ ಅತಿದೊಡ್ಡ ಗೆಲುವು ಸಾಧಸಿದ ನಂತರ ಪುಟಿನ್ ಸುದ್ದಿಗಾರರಿಗೆ ತಿಳಿಸಿದರು.